
	Legenda simbolurilor utilizate

		*	Procedura de consultare	
	***	Procedura de aprobare
	***I	Procedura legislativă ordinară (prima lectură)
	***II	Procedura legislativă ordinară (a doua lectură)
	***III	Procedura legislativă ordinară (a treia lectură)

(Procedura indicată se bazează pe temeiul juridic propus în proiectul de act.)






	Amendamente la un proiect de act

	
Amendamentele Parlamentului prezentate pe două coloane

Textul eliminat este evidențiat prin caractere cursive aldine în coloana din stânga. Textul înlocuit este evidențiat prin caractere cursive aldine în ambele coloane. Textul nou este evidențiat prin caractere cursive aldine în coloana din dreapta.

În primul și în al doilea rând din antetul fiecărui amendament se identifică fragmentul vizat din proiectul de act supus examinării. În cazul în care un amendament vizează un act existent care urmează să fie modificat prin proiectul de act, antetul conține două rânduri suplimentare în care se indică actul existent și, respectiv, dispoziția din acesta vizată de modificare. 

Amendamentele Parlamentului prezentate sub formă de text consolidat

Părțile de text noi sunt evidențiate prin caractere cursive aldine. Părțile de text eliminate sunt indicate prin simbolul ▌ sau sunt tăiate. Înlocuirile sunt semnalate prin evidențierea cu caractere cursive aldine a textului nou și prin eliminarea sau tăierea textului înlocuit. 
Fac excepție de la regulă și nu se evidențiază modificările de natură strict tehnică efectuate de serviciile competente în vederea elaborării textului final.

PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de regulament al Parlamentului European și al Consiliului privind colectarea și transferul de informații prealabile referitoare la pasageri în scopul prevenirii, depistării, investigării și urmăririi penale a infracțiunilor de terorism și a infracțiunilor grave și de modificare a Regulamentului (UE) 2019/818
(COM(2022)0731 – C9‑0427/2022 – 2022/0425(COD))
(Procedura legislativă ordinară: prima lectură)
Parlamentul European,
–	având în vedere propunerea Comisiei prezentată Parlamentului European și Consiliului (COM(2022)0731),
–	având în vedere articolul 294 alineatul (2), articolul 82 alineatul (1) litera (d) și articolul 87 alineatul (2) litera (a) din Tratatul privind funcționarea Uniunii Europene, în temeiul cărora propunerea a fost prezentată Parlamentului de către Comisie (C9‑0427/2022),
–	având în vedere articolul 294 alineatul (3) din Tratatul privind funcționarea Uniunii Europene,
–	având în vedere articolul 59 din Regulamentul său de procedură,
–	având în vedere avizul Comisiei pentru transport și turism,
–	având în vedere raportul Comisiei pentru libertăți civile, justiție și afaceri interne (A9‑0000/2023),
1.	adoptă poziția sa în primă lectură prezentată în continuare;
2.	solicită Comisiei să îl sesizeze din nou în cazul în care își înlocuiește, își modifică în mod substanțial sau intenționează să-și modifice în mod substanțial propunerea;
3.	încredințează Președintei sarcina de a transmite Consiliului și Comisiei, precum și parlamentelor naționale poziția Parlamentului.

<RepeatBlock-Amend><Amend>Amendamentul		<NumAm>1</NumAm>
<DocAmend>Propunere de regulament</DocAmend>
<Article>Considerentul 11</Article>
	

	Textul propus de Comisie
	Amendamentul

	(11)	Pentru a asigura o abordare coerentă cu privire la colectarea și transferul datelor API de către transportatorii aerieni, normele prevăzute în prezentul regulament ar trebui să fie aliniate la cele prevăzute în Regulamentul (UE) [colectarea datelor API în scopul gestionării frontierelor], după caz. Aceasta vizează, în special, normele privind calitatea datelor, utilizarea de către transportatorii aerieni a mijloacelor automatizate pentru colectarea datelor, modul precis în care aceștia transferă datele API colectate către router și ștergerea datelor API.
	(11)	Pentru a asigura o abordare coerentă cu privire la colectarea și transferul datelor API de către transportatorii aerieni, normele prevăzute în prezentul regulament ar trebui să fie aliniate la cele prevăzute în Regulamentul (UE) [colectarea datelor API în scopul gestionării frontierelor], după caz. Aceasta vizează, în special, normele privind calitatea datelor, utilizarea obligatorie de către transportatorii aerieni a mijloacelor automatizate pentru colectarea datelor, cu excepția cazurilor în care documentele de călătorie nu conțin date care pot fi citite automat sau este imposibil din punct de vedere tehnic să fie colectate datele API prin mijloace automatizate, modul precis în care aceștia transferă datele API colectate către router și ștergerea datelor API.


Or. <Original>{EN}en</Original>
</Amend>
<Amend>Amendamentul		<NumAm>2</NumAm>
<DocAmend>Propunere de regulament</DocAmend>
<Article>Considerentul 11 a (nou)</Article>
	

	Textul propus de Comisie
	Amendamentul

	
	(11a)	Comisia ar trebui să se asigure că obligația de a utiliza mijloace automatizate pentru colectarea datelor API nu conduce la obstacole disproporționate, cum ar fi taxe suplimentare de înregistrare la aeroport, pentru pasagerii care nu pot utiliza alte mijloace pentru înregistrarea automată.


Or. <Original>{EN}en</Original>
</Amend>
<Amend>Amendamentul		<NumAm>3</NumAm>
<DocAmend>Propunere de regulament</DocAmend>
<Article>Considerentul 14</Article>
	

	Textul propus de Comisie
	Amendamentul

	(14)	În ceea ce privește zborurile intra-UE, în conformitate cu jurisprudența Curții de Justiție a Uniunii Europene (CJUE), pentru a evita atingerea nejustificată adusă drepturilor fundamentale relevante protejate în temeiul cartei și pentru a asigura conformitatea cu cerințele dreptului Uniunii privind libera circulație a persoanelor și eliminarea controalelor la frontierele interne, ar trebui prevăzută o abordare selectivă. Având în vedere importanța asigurării faptului că datele API pot fi prelucrate împreună cu datele din PNR, această abordare ar trebui aliniată cu cea a Directivei (UE) 2016/681. Din aceste motive, datele API privind zborurile respective ar trebui transmise de la router către UIP relevante numai în cazul în care statele membre au selectat zborurile în cauză în temeiul articolului 2 din Directiva (UE) 2016/681. Astfel cum a reamintit CJUE, selecția implică faptul că statele membre vizează obligațiile în cauză numai, printre altele, pe anumite rute, tipare de călătorie sau aeroporturi, sub rezerva revizuirii periodice a selecției respective.
	(14)	În ceea ce privește zborurile intra-UE, în conformitate cu jurisprudența Curții de Justiție a Uniunii Europene (CJUE), pentru a evita atingerea nejustificată adusă drepturilor fundamentale relevante protejate în temeiul cartei și pentru a asigura conformitatea cu cerințele dreptului Uniunii privind libera circulație a persoanelor și eliminarea controalelor la frontierele interne, ar trebui prevăzută o abordare selectivă, cu excepția situațiilor de o amenințare teroristă care se dovedește reală și actuală sau previzibilă. Având în vedere importanța asigurării faptului că datele API pot fi prelucrate împreună cu datele din PNR, această abordare ar trebui aliniată cu cea a Directivei (UE) 2016/681. Din aceste motive, datele API privind zborurile respective ar trebui transmise de la router către UIP relevante numai în cazul în care statele membre au selectat zborurile în cauză în temeiul articolului 2 din Directiva (UE) 2016/681. Astfel cum a reamintit CJUE, selecția implică faptul că statele membre vizează obligațiile în cauză numai, printre altele, pe anumite rute, tipare de călătorie sau aeroporturi, sub rezerva revizuirii periodice a selecției respective. În plus, criteriile de selecție ar trebui să fie relevante pentru prevenirea, depistarea, investigarea și urmărirea penală a infracțiunilor de terorism și a infracțiunilor grave și ar trebui să demonstreze o conexiune obiectivă sau o suspiciune de conexiune cu transportul aerian de persoane.


Or. <Original>{EN}en</Original>
</Amend>
<Amend>Amendamentul		<NumAm>4</NumAm>
<DocAmend>Propunere de regulament</DocAmend>
<Article>Considerentul 15 a (nou)</Article>
	

	Textul propus de Comisie
	Amendamentul

	
	(15a)	Pentru a spori coeziunea între abordările selective adoptate de diferitele state membre, Comisia ar trebui să faciliteze schimbul de opinii cu privire la alegerea criteriilor de selecție, precum și, în mod voluntar, cu privire la zborurile selectate.


Or. <Original>{EN}en</Original>
</Amend>
<Amend>Amendamentul		<NumAm>5</NumAm>
<DocAmend>Propunere de regulament</DocAmend>
<Article>Considerentul 19</Article>
	

	Textul propus de Comisie
	Amendamentul

	(19)	Având în vedere interesele Uniunii în acest domeniu, costurile corespunzătoare suportate de statele membre în legătură cu conexiunile la router și integrarea în acesta, astfel cum se prevede în prezentul regulament, ar trebui să fie suportate din bugetul Uniunii, în conformitate cu legislația aplicabilă și sub rezerva anumitor excepții. Costurile acoperite de aceste excepții ar trebui să fie suportate de fiecare stat membru vizat.
	(19)	Având în vedere interesele Uniunii în acest domeniu, costurile corespunzătoare suportate de statele membre în legătură cu conexiunile la router și integrarea în acesta, costurile legate de întreținerea acestor conexiuni și costurile legate de necesitățile de formare, astfel cum se prevede în prezentul regulament, ar trebui să fie suportate din bugetul Uniunii, în conformitate cu normele de eligibilitate și cu ratele de cofinanțare stabilite în temeiul juridic al Fondului pentru securitate internă.


Or. <Original>{EN}en</Original>
</Amend>
<Amend>Amendamentul		<NumAm>6</NumAm>
<DocAmend>Propunere de regulament</DocAmend>
<Article>Considerentul 20</Article>
	

	Textul propus de Comisie
	Amendamentul

	(20)	În conformitate cu Regulamentul (UE) 2018/1726, statele membre pot încredința agenției eu-LISA atribuția de a facilita conectivitatea cu transportatorii aerieni cu scopul de a oferi asistență statelor membre în punerea în aplicare a Directivei (UE) 2016/681, în special prin colectarea și transferul de date din PNR prin intermediul routerului.
	(20)	În conformitate cu Regulamentul (UE) 2018/1726, statele membre pot încredința agenției eu-LISA atribuția de a facilita conectivitatea cu transportatorii aerieni cu scopul de a oferi asistență statelor membre în punerea în aplicare a Directivei (UE) 2016/681, în special prin colectarea și transferul de date din PNR prin intermediul routerului, ca o soluție sigură, fiabilă și eficientă din punctul de vedere al costurilor. O astfel de raționalizare ar sublinia și mai mult caracterul complementar al datelor PNR și API. În plus, aceasta ar extinde utilizarea filtrului automat pentru zborurile selectate din UE la transferurile de date PNR.


Or. <Original>{EN}en</Original>
</Amend>
<Amend>Amendamentul		<NumAm>7</NumAm>
<DocAmend>Propunere de regulament</DocAmend>
<Article>Considerentul 24</Article>
	

	Textul propus de Comisie
	Amendamentul

	(24)	În vederea adoptării de măsuri referitoare la cerințele tehnice și normele operaționale pentru mijloacele automatizate de colectare a datelor API care pot fi citite automat, la protocoalele și formatele comune care trebuie utilizate pentru transferul datelor API de către transportatorii aerieni, la normele tehnice și procedurale pentru transmiterea datelor API de la router și către unitățile de informații despre pasageri și către conexiunile UIP și ale transportatorilor aerieni cu routerul și integrarea în router, competența de a adopta acte în conformitate cu articolul 290 din Tratatul privind funcționarea Uniunii Europene ar trebui delegată Comisiei în ceea ce privește articolele 4, 5, 10 și, respectiv, 11. Este deosebit de important ca, în cursul lucrărilor sale pregătitoare, Comisia să organizeze consultări adecvate, inclusiv la nivel de experți, și ca respectivele consultări să se desfășoare în conformitate cu principiile stabilite în Acordul interinstituțional din 13 aprilie 2016 privind o mai bună legiferare33. În special, pentru a se asigura participarea egală la pregătirea actelor delegate, Parlamentul European și Consiliul primesc toate documentele în același timp cu experții din statele membre, iar experții acestor instituții au acces sistematic la reuniunile grupurilor de experți ale Comisiei însărcinate cu pregătirea actelor delegate.
	(24)	În vederea adoptării de măsuri referitoare la cerințele tehnice și normele operaționale pentru mijloacele automatizate de colectare a datelor API care pot fi citite automat, la protocoalele și formatele comune care trebuie utilizate pentru transferul datelor API de către transportatorii aerieni, la normele tehnice și procedurale pentru transmiterea datelor API de la router și către unitățile de informații despre pasageri și către conexiunile UIP și ale transportatorilor aerieni cu routerul și integrarea în router, competența de a adopta acte în conformitate cu articolul 290 din Tratatul privind funcționarea Uniunii Europene ar trebui delegată Comisiei în ceea ce privește articolele 4, 5, 10 și, respectiv, 11. Este deosebit de important ca, în cursul lucrărilor sale pregătitoare, Comisia să organizeze consultări adecvate cu părți interesate relevante, inclusiv transportatori aerieni și la nivel de experți, și ca respectivele consultări să se desfășoare în conformitate cu principiile stabilite în Acordul interinstituțional din 13 aprilie 2016 privind o mai bună legiferare33. În special, pentru a se asigura participarea egală la pregătirea actelor delegate, Parlamentul European și Consiliul primesc toate documentele în același timp cu experții din statele membre, iar experții acestor instituții au acces sistematic la reuniunile grupurilor de experți ale Comisiei însărcinate cu pregătirea actelor delegate. 

	__________________
	__________________

	33 JO L 123, 12.5.2016, p. 1.
	33 JO L 123, 12.5.2016, p. 1.


Or. <Original>{EN}en</Original>
</Amend>
<Amend>Amendamentul		<NumAm>8</NumAm>
<DocAmend>Propunere de regulament</DocAmend>
<Article>Considerentul 24 a (nou)</Article>
	

	Textul propus de Comisie
	Amendamentul

	
	(24a)	Colectarea datelor API nu ar trebui să afecteze negativ drepturile fundamentale și experiența de călătorie a persoanelor care călătoresc în scopuri legitime. Aplicarea prezentului regulament, colaborat cu aplicarea altor acte juridice ale Uniunii, cum ar fi Regulamentul (UE) 2017/2226 al Parlamentului European și al Consiliului1a și Regulamentul (UE) 2018/1240 al Parlamentului European și al Consiliului1b, nu ar trebui să impună o sarcină disproporționată transportatorilor aerieni. Din aceste motive și pentru a asigura monitorizarea aplicării efective a prezentului regulament de către toate părțile interesate, prezentul regulament ar trebui să facă obiectul unor evaluări periodice.

	
	__________________

	
	1a Regulamentul (UE) 2017/2226 al Parlamentului European și al Consiliului din 30 noiembrie 2017 de instituire a Sistemului de intrare/ieșire (EES) pentru înregistrarea datelor de intrare și de ieșire și a datelor referitoare la refuzul intrării ale resortisanților țărilor terțe care trec frontierele externe ale statelor membre, de stabilire a condițiilor de acces la EES în scopul aplicării legii și de modificare a Convenției de punere în aplicare a Acordului Schengen și a Regulamentelor (CE) nr. 767/2008 și (UE) nr. 1077/2011, JO L 327, 9.12.2017, p. 20.

	
	1b Regulamentul (UE) 2018/1240 al Parlamentului European și al Consiliului din 12 septembrie 2018 de instituire a Sistemului european de informații și de autorizare privind călătoriile (ETIAS) și de modificare a Regulamentelor (UE) nr. 1077/2011, (UE) nr. 515/2014, (UE) 2016/399, (UE) 2016/1624 și (UE) 2017/2226 (JO L 236, 19.9.2018, p. 1).


Or. <Original>{EN}en</Original>
</Amend>
<Amend>Amendamentul		<NumAm>9</NumAm>
<DocAmend>Propunere de regulament</DocAmend>
<Article>Considerentul 24 b (nou)</Article>
	

	Textul propus de Comisie
	Amendamentul

	
	(24b)	Este important să se colecteze statistici fiabile și utile bazate pe punerea în aplicare a prezentului regulament pentru a sprijini obiectivele acestuia și pentru a contribui la evaluările descrise la considerentul 24a și la articolul 20. Astfel de statistici nu trebuie să conțină nicio informație cu caracter personal identificabilă. Toate părțile interesate relevante, inclusiv autoritățile relevante ale statelor membre, Europol și, după caz, transportatorii aerieni, ar trebui să aibă acces la aceste statistici.


Or. <Original>{EN}en</Original>
</Amend>
<Amend>Amendamentul		<NumAm>10</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – litera a</Article>
	

	Textul propus de Comisie
	Amendamentul

	(a)	colectarea de către transportatorii aerieni a datelor privind informațiile prealabile referitoare la pasageri („date API”) pentru zborurile extra-UE și pentru acele zboruri intra-UE selectate în acest sens;
	(a)	colectarea de către transportatorii aerieni a datelor privind informațiile prealabile referitoare la pasageri („date API”) pentru zborurile extra-UE și intra-UE;


Or. <Original>{EN}en</Original>
</Amend>
<Amend>Amendamentul		<NumAm>11</NumAm>
<DocAmend>Propunere de regulament</DocAmend>
<Article>Articolul 3 – paragraful 1 – litera g</Article>
	

	Textul propus de Comisie
	Amendamentul

	(g)	„echipaj” înseamnă orice persoană, astfel cum este definită la articolul 3 litera (h) din Regulamentul (UE) [colectarea datelor API în scopul gestionării frontierelor];
	(g)	„echipaj” înseamnă orice persoană, astfel cum este definită la articolul 3 litera (i) din Regulamentul (UE) [colectarea datelor API în scopul gestionării frontierelor];


Or. <Original>{EN}en</Original>
</Amend>
<Amend>Amendamentul		<NumAm>12</NumAm>
<DocAmend>Propunere de regulament</DocAmend>
<Article>Articolul 3 – paragraful 1 – litera h</Article>
	

	Textul propus de Comisie
	Amendamentul

	(h)	„călător” înseamnă orice persoană, astfel cum este definită la articolul 3 litera (i) din Regulamentul (UE) [colectarea datelor API în scopul gestionării frontierelor];
	(h)	„călător” înseamnă orice persoană, astfel cum este definită la articolul 3 litera (j) din Regulamentul (UE) [colectarea datelor API în scopul gestionării frontierelor];


Or. <Original>{EN}en</Original>
</Amend>
<Amend>Amendamentul		<NumAm>13</NumAm>
<DocAmend>Propunere de regulament</DocAmend>
<Article>Articolul 3 – paragraful 1 – litera i</Article>
	

	Textul propus de Comisie
	Amendamentul

	(i)	„date privind informațiile prealabile referitoare la pasageri” sau „date API” înseamnă datele, astfel cum sunt definite la articolul 3 litera (j) din Regulamentul (UE) [colectarea datelor API în scopul gestionării frontierelor];
	(i)	„date privind informațiile prealabile referitoare la pasageri” sau „date API” înseamnă datele, astfel cum sunt definite la articolul 3 litera (k) din Regulamentul (UE) [colectarea datelor API în scopul gestionării frontierelor];


Or. <Original>{EN}en</Original>
</Amend>
<Amend>Amendamentul		<NumAm>14</NumAm>
<DocAmend>Propunere de regulament</DocAmend>
<Article>Articolul 3 – paragraful 1 – litera m</Article>
	

	Textul propus de Comisie
	Amendamentul

	(m)	„infracțiune gravă” înseamnă infracțiunile definite la articolul 3 punctul (9) din Directiva (UE) 2016/681;
	(Nu privește versiunea în limba română.)	 


Or. <Original>{EN}en</Original>
</Amend>
<Amend>Amendamentul		<NumAm>15</NumAm>
<DocAmend>Propunere de regulament</DocAmend>
<Article>Articolul 3 – paragraful 1 – litera n</Article>
	

	Textul propus de Comisie
	Amendamentul

	(n)	„router” înseamnă routerul astfel cum este definit la articolul 3 litera (k) din Regulamentul (UE) [colectarea datelor API în scopul gestionării frontierelor];
	(n)	„router” înseamnă routerul astfel cum este definit la articolul 3 litera (m) din Regulamentul (UE) [colectarea datelor API în scopul gestionării frontierelor];


Or. <Original>{EN}en</Original>
</Amend>
<Amend>Amendamentul		<NumAm>16</NumAm>
<DocAmend>Propunere de regulament</DocAmend>
<Article>Articolul 4 – alineatul 3 – paragraful 1</Article>
	

	Textul propus de Comisie
	Amendamentul

	Transportatorii aerieni colectează datele API menționate la articolul 4 alineatul (2) literele (a)-(d) din Regulamentul (UE) [colectarea datelor API în scopul gestionării frontierelor] utilizând mijloace automatizate pentru a colecta datele care pot fi citite automat din documentele de călătorie ale călătorilor în cauză. Ei colectează aceste date în conformitate cu cerințele tehnice detaliate și cu normele operaționale menționate la alineatul (5), în cazul în care aceste norme au fost adoptate și sunt aplicabile.
	(Nu privește versiunea în limba română.)  


Or. <Original>{EN}en</Original>
</Amend>
<Amend>Amendamentul		<NumAm>17</NumAm>
<DocAmend>Propunere de regulament</DocAmend>
<Article>Articolul 4 – alineatul 3 – paragraful 2</Article>
	

	Textul propus de Comisie
	Amendamentul

	Cu toate acestea, în cazul în care o astfel de utilizare a mijloacelor automatizate nu este posibilă din cauza faptului că documentul de călătorie nu conține date care pot fi citite automat, transportatorii aerieni colectează datele respective manual, astfel încât să se asigure conformitatea cu alineatul (2).
	Cu toate acestea, în cazul în care o astfel de utilizare a mijloacelor automatizate nu este posibilă din cauza faptului că documentul de călătorie nu conține date care pot fi citite automat sau în cazul în care este imposibil din punct de vedere tehnic să fie colectate datele API menționate la articolul 4 alineatul (2) literele (a)-(d) din Regulamentul (UE) [colectarea datelor API în scopul gestionării frontierelor] utilizând mijloace automatizate, transportatorii aerieni colectează datele respective manual, astfel încât să se asigure conformitatea cu alineatul (2).


Or. <Original>{EN}en</Original>
</Amend>
<Amend>Amendamentul		<NumAm>18</NumAm>
<DocAmend>Propunere de regulament</DocAmend>
<Article>Articolul 5 a (nou)</Article>
	

	Textul propus de Comisie
	Amendamentul

	
	Articolul 5a

	
	Selectarea zborurilor intra-UE

	
	1. 	La selectarea zborurilor, statele membre care decid să pună în aplicare Directiva (UE) 2016/681 cu privire la zborurile intra-UE:

	
	(a)	iau în considerare doar criteriile care sunt relevante pentru prevenirea, depistarea, investigarea și urmărirea penală a infracțiunilor de terorism și a infracțiunilor grave și care au o conexiune obiectivă, inclusiv o conexiune indirectă, cu transportul aerian de persoane; și

	
	(b) 	în absența unei amenințări teroriste reale și prezente sau previzibile, vizează numai anumite rute, modele de călătorie sau aeroporturi pentru care există indicii de activități suspecte care justifică transmiterea și prelucrarea datelor API.

	
	2. 	Comisia facilitează schimbul de opinii cu privire la alegerea criteriilor de selecție, precum și, în mod voluntar, cu privire la zborurile selectate.


Or. <Original>{EN}en</Original>
</Amend>
<Amend>Amendamentul		<NumAm>19</NumAm>
<DocAmend>Propunere de regulament</DocAmend>
<Article>Articolul 6 – alineatul 4 – paragraful 2</Article>
	

	Textul propus de Comisie
	Amendamentul

	Cu toate acestea, în cazul în care înregistrările respective sunt necesare pentru proceduri de monitorizare sau de asigurare a securității și integrității datelor API sau a legalității operațiunilor de prelucrare, astfel cum se menționează la alineatul (2), iar aceste proceduri au început deja la momentul expirării perioadei menționate la primul paragraf, transportatorii aerieni pot păstra înregistrările menționate atât timp cât este necesar pentru procedurile respective. În acest caz, transportatorii aerieni șterg imediat înregistrările respective atunci când nu mai sunt necesare pentru procedurile menționate.
	Cu toate acestea, în cazul în care înregistrările respective sunt necesare pentru proceduri de monitorizare sau de asigurare a securității și integrității datelor API sau a legalității operațiunilor de prelucrare, astfel cum se menționează la alineatul (2), iar aceste proceduri au început deja la momentul expirării perioadei menționate la primul paragraf, transportatorii aerieni pot păstra înregistrările menționate atât timp cât este necesar pentru procedurile respective. În acest caz, transportatorii aerieni informează Comisia și șterg imediat înregistrările respective atunci când nu mai sunt necesare pentru procedurile menționate.


Or. <Original>{EN}en</Original>
</Amend>
<Amend>Amendamentul		<NumAm>20</NumAm>
<DocAmend>Propunere de regulament</DocAmend>
<Article>Articolul 8 – paragraful 1</Article>
	

	Textul propus de Comisie
	Amendamentul

	Unitățile de informații despre pasageri și transportatorii aerieni asigură securitatea datelor API, în special a datelor API ce constituie date cu caracter personal, pe care le prelucrează în temeiul prezentului regulament.
	În temeiul articolului 17 din Regulamentul (UE) [colectarea datelor în scopul gestionării frontierelor], eu-LISA, unitățile de informații despre pasageri și transportatorii aerieni asigură securitatea datelor API, în special a datelor API ce constituie date cu caracter personal, pe care le prelucrează în temeiul prezentului regulament.


Or. <Original>{EN}en</Original>
</Amend>
<Amend>Amendamentul		<NumAm>21</NumAm>
<DocAmend>Propunere de regulament</DocAmend>
<Article>Articolul 12 – alineatul 1 – paragraful 1</Article>
	

	Textul propus de Comisie
	Amendamentul

	Costurile suportate de statele membre în legătură cu conexiunile lor la routerul menționat la articolul 10 și cu integrarea în acesta sunt suportate din bugetul general al Uniunii.
	Finanțarea menționată la articolul 7 alineatul (2) literele (a) și (b) din Regulamentul (UE) 2021/1149 al Parlamentului European și al Consiliului1a poate oferi sprijin pentru costurile suportate de statele membre în legătură cu conexiunile lor la routerul menționat la articolul 10 din prezentul regulament și cu întreținerea acestuia, în conformitate cu normele de eligibilitate și cu ratele de cofinanțare prevăzute în Regulamentul (UE) 2021/1149.

	
	________________

	
	1a Regulamentul (UE) 2021/1149 al Parlamentului European și al Consiliului din 7 iulie 2021 de instituire a Fondului pentru securitate internă (JO L 251, 15.7.2021, p. 94).


Or. <Original>{EN}en</Original>
</Amend>
<Amend>Amendamentul		<NumAm>22</NumAm>
<DocAmend>Propunere de regulament</DocAmend>
<Article>Articolul 12 – alineatul 1 – paragraful 2</Article>
	

	Textul propus de Comisie
	Amendamentul

	Cu toate acestea, următoarele costuri sunt excluse, fiind suportate de statele membre:
	eliminat

	(a)	costurile pentru gestionarea proiectelor, inclusiv costurile pentru reuniuni, misiuni și birouri;
	

	(b)	costurile pentru găzduirea sistemelor naționale de tehnologie a informației (IT), inclusiv costurile pentru crearea de spații, implementare, electricitate și răcire;
	

	(c)	costurile pentru operarea sistemelor IT naționale, inclusiv operatori și contracte de asistență;
	

	(d)	costurile aferente proiectării, dezvoltării, implementării, exploatării și întreținerii rețelelor naționale de comunicații.
	


Or. <Original>{EN}en</Original>
</Amend>
<Amend>Amendamentul		<NumAm>23</NumAm>
<DocAmend>Propunere de regulament</DocAmend>
<Article>Articolul 12 – alineatul 2</Article>
	

	Textul propus de Comisie
	Amendamentul

	2.	Statele membre suportă, de asemenea, costurile care decurg din administrarea, utilizarea și întreținerea conexiunilor lor cu routerul și integrarea în router.
	eliminat


Or. <Original>{EN}en</Original>
</Amend>
<Amend>Amendamentul		<NumAm>24</NumAm>
<DocAmend>Propunere de regulament</DocAmend>
<Article>Articolul 20 – alineatul 1 a (nou)</Article>
	

	Textul propus de Comisie
	Amendamentul

	
	1a.	La efectuarea evaluării sale, Comisia acordă, de asemenea, o atenție deosebită impactului prezentului regulament asupra:

	
	(a)	pasagerilor, inclusiv asupra experienței lor de călătorie;

	
	(b)	transportatorilor aerieni.


Or. <Original>{EN}en</Original>
</Amend>
<Amend>Amendamentul		<NumAm>25</NumAm>
<DocAmend>Propunere de regulament</DocAmend>
<Article>Articolul 20 – alineatul 1 b (nou)</Article>
	

	Textul propus de Comisie
	Amendamentul

	
	1b.	Evaluarea menționată la alineatul (1) include, de asemenea, o revizuire a necesității, proporționalității și eficacității includerii colectării și transferului obligatorii de date API referitoare la zborurile intra-UE care intră în domeniul de aplicare al prezentului regulament.


Or. <Original>{EN}en</Original>

</Amend></RepeatBlock-Amend>

1. Contextul propunerii

Directiva 2004/82/CE a Consiliului din 29 aprilie 2004 privind obligația operatorilor de transport de a comunica datele privind pasagerii („Directiva privind API”) vizează îmbunătățirea controalelor la frontiere și combaterea imigrației ilegale. Aceasta impune statelor membre să instituie o obligație pentru transportatorii aerieni de a transmite, la cererea autorităților responsabile cu efectuarea controalelor asupra persoanelor la frontierele externe, informații privind pasagerii pe care îi vor transporta. Directiva privind API nu stabilește nicio obligație pentru statele membre de a solicita transmiterea datelor. Directiva privind API conține o listă deschisă a categoriilor de date pe care statele membre le pot solicita. Directiva privind API este, în principiu, concepută ca un instrument de consolidare a securității frontierelor, dar permite statelor membre să utilizeze datele cu caracter personal colectate și în scopul aplicării legii.

Directiva (UE) 2016/681 a Parlamentului European și a Consiliului din 27 aprilie 2016 privind utilizarea datelor din registrul cu numele pasagerilor (PNR) pentru prevenirea, depistarea, investigarea și urmărirea penală a infracțiunilor de terorism și a infracțiunilor grave („Directiva privind PNR”) vizează facilitarea prevenirii, depistării, investigării și urmăririi penale a infracțiunilor de terorism și a infracțiunilor grave și consolidează astfel securitatea internă a Uniunii. Directiva privind PNR stabilește obligația statelor membre de a introduce dispoziții care să prevadă obligații pentru transportatorii aerieni care operează zboruri extra-UE de a transfera datele PNR pe care le colectează. Directiva privind PNR permite statelor membre să aplice directiva în cazul zborurilor intra-UE. Directiva privind PNR include datele API în lista datelor PNR.

La 21 iunie 2022, Curtea de Justiție a Uniunii Europene (CJUE) a confirmat validitatea Directivei privind PNR în cauza C-817/19. CJUE a oferit, de asemenea, clarificări cu privire la anumite dispoziții, în special o serie de condiții privind criteriile de selecție a zborurilor pe care statele membre trebuie să le respecte dacă aplică Directiva PNR în cazul zborurilor intra-UE.

Contextul directivelor privind API și PNR este acela că, în 2019, UE a înregistrat aproximativ 1 miliard de pasageri aerieni, dintre care jumătate au trecut frontierele externe ale UE. Codul frontierelor Schengen impune verificări eficace și sistematice ale persoanelor care trec frontierele externe ale UE. Informațiile prealabile referitoare la pasageri este unul dintre instrumentele prin care autoritățile de frontieră își pot anticipa volumul de muncă și pot efectua controale la frontieră adecvate.

Colectarea și transferul API nu reprezintă în sine nicio noutate și nici nu se limitează la UE. Acestea reprezintă un angajament al tuturor statelor membre ale UE, întrucât toate sunt părți la Convenția de la Chicago a Organizației Aviației Civile Internaționale (OACI). În plus, aceasta este o cerință din multe țări de destinație, cum ar fi Statele Unite, Japonia, Franța, Regatul Unit, China, India, Australia, Canada, Mexic și Thailanda. Colectarea API este o practică consacrată în temeiul Directivei privind API menționate mai sus.

2. Conținutul propunerii

Directivele privind API și PNR lasă mult loc pentru o punere în aplicare variabilă. Prin urmare, practica de colectare a API variază foarte mult de la un stat membru al UE la altul. Companiile aeriene trebuie să trateze fiecare stat membru în mod individual și se confruntă cu cereri diferite de categorii de date, moduri de transfer de date și garanții, inclusiv securitatea datelor și confidențialitatea.

Pentru a remedia această situație, Comisia a propus două regulamente:
	un regulament privind colectarea și transferul de informații prealabile referitoare la pasageri (API) în vederea îmbunătățirii și facilitării controalelor la frontierele externe, de modificare a Regulamentului (UE) 2019/817 și a Regulamentului (UE) 2018/1726 și de abrogare a Directivei 2004/82/CE a Consiliului („colectarea datelor API în scopul gestionării frontierelor”);
	un regulament privind colectarea și transferul de informații prealabile referitoare la pasageri în scopul prevenirii, depistării, investigării și urmăririi penale a infracțiunilor de terorism și a infracțiunilor grave și de modificare a Regulamentului (UE) 2019/818 („colectarea datelor API în scopul asigurării respectării legii”).

În concepția Comisiei, propunerea privind colectarea datelor API în scopul gestionării frontierelor conține principalele elemente, inclusiv în ceea ce privește soluția tehnică (routerul). Propunerea privind colectarea datelor API în scopul asigurării respectării legii are propriul temei juridic și conține elementele relevante pentru colectarea, transferul și prelucrarea datelor API pentru prevenirea, depistarea, investigarea și urmărirea penală a infracțiunilor de terorism și a infracțiunilor grave de către autoritățile competente ale statelor membre.

Luate împreună, propunerile includ următoarele modificări principale față de Directiva privind API în vigoare în prezent:

	o listă închisă și exhaustivă a elementelor de date API. În temeiul actualei Directive privind API, lista elementelor de date este deschisă. 
	colectarea automată a datelor API, care ar trebui să ofere date mai fiabile. În temeiul actualei Directive privind API, colectarea se poate efectua manual.
	colectarea obligatorie de date API în scopul îmbunătățirii și facilitării eficienței verificării la frontierele externe și al combaterii imigrației ilegale pe toate zborurile care intră în Uniune. În temeiul actualei Directive privind API, statele membre pot solicita aceste date, dar nu sunt obligate să facă acest lucru.
	colectarea obligatorie a datelor API în scopul asigurării respectării legii pentru toate zborurile înspre și dinspre UE, precum și pentru zborurile din interiorul UE. În temeiul actualei Directive privind API, statele membre pot utiliza datele cu caracter personal în scopul asigurării respectării legii, dar caracterul obligatoriu al colectării reprezintă o noutate.
	simplificarea transmiterii datelor API de către transportatorii aerieni către un nou router, care va fi dezvoltat și gestionat de Agenția Uniunii Europene pentru Gestionarea Operațională a Sistemelor Informatice la Scară Largă (eu-LISA). 
	un filtru automat în router care efectuează transmiterea automată de la router a datelor API ale zborurilor extra-UE și ale zborurilor selectate intra-UE către unitățile de informații despre pasageri ale statelor membre („UIP”) și ștergerea automată a tuturor celorlalte date API.
În avizul său 6/2023 referitor la propunerile de regulamente privind colectarea și transferul de informații prealabile referitoare la pasageri (API), Autoritatea Europeană pentru Protecția Datelor (AEPD) a evaluat propunerea de a colecta date API de la toate zborurile și de a obține filtrarea automată a acestor date de către routerul propus, pe baza zborurilor preselectate, din perspectiva protecției datelor.

3. Evaluarea propunerii de către raportoare

Raportoarea responsabilă cu propunerea privind colectarea datelor API în scopul asigurării respectării legii salută propunerea Comisiei de a înlocui directiva caducă privind API cu două noi regulamente. Raportoarea este de acord cu Comisia că este necesar să se remedieze situația actuală a interpretării și aplicării variabile a Directivei privind API, precum și a elementelor API din Directiva privind PNR. Raportoarea este de părere că datele API și datele PNR se completează reciproc și că, împreună, acestea pot furniza informații mai fiabile. Acest lucru va însemna intervenții mai limitate și mai specifice din partea autorităților de aplicare a legii și mai puține intruziuni în viața privată a călătorilor. Cu titlu de exemplu, raportoarea ar dori să sublinieze că infractorii rezervă adesea zboruri (generând date PNR), dar fără anulare nu se îmbarcă în aceste zboruri. Indisponibilitatea datelor API bazate pe pasagerii care s-au îmbarcat în astfel de situații conduce la intervenții inutile din partea autorităților de aplicare a legii care utilizează capacități limitate și perturbă uneori călătorii nevinovați. Un alt exemplu este problema datei nașterii, care adesea nu este disponibilă pentru transportatorii aerieni la momentul rezervării, dar care devine disponibilă numai la momentul înregistrării. Data nașterii este un element de date extrem de important, care este esențial pentru evitarea rezultatelor false bazate numai pe nume.

Raportoarea sprijină, de asemenea, colectarea datelor API de către transportatorii aerieni prin mijloace automatizate. Acest lucru nu numai că evită problemele inutile cauzate de greșeli tipografice și de ortografie nevinovate. Îi și împiedică pe infractori să se joace cu astfel de greșeli tipografice, lucru pe care îl fac în prezent cu entuziasm pentru a evita depistarea. Cu toate acestea, raportoarea dorește să asigure un tratament echitabil pentru toți pasagerii în toate situațiile. Raportoarea insistă asupra faptului că colectarea manuală a datelor API rămâne posibilă în cazul documentelor care nu conțin o „zonă de citire optică” (MRZ) și în cazul imposibilității tehnice de a colecta datele în mod automat. În plus, raportoarea consideră că Comisia ar trebui să se asigure că obligația de a utiliza mijloace automatizate pentru colectarea datelor API nu conduce la obstacole disproporționate, cum ar fi taxe suplimentare de înregistrare la aeroport, pentru pasagerii care nu pot utiliza alte mijloace pentru înregistrarea automată.

Raportorul sprijină ferm includerea zborurilor intra-UE în domeniul de aplicare al Regulamentului privind colectarea datelor API în scopul asigurării respectării legii. Precum CJUE, raportoarea consideră că acest lucru este proporțional, ținând seama de situația în materie de securitate și de modelele de călătorie ale infractorilor și teroriștilor. Cu toate acestea, raportoarea consideră, de asemenea, că selectarea zborurilor intra-UE trebuie să fie strict limitată, astfel cum a solicitat, într-adevăr, CJUE. Prin urmare, raportoarea introduce anumiți parametri pentru statele membre pe baza hotărârii Curții. În plus, raportoarea solicită Comisiei să faciliteze măsuri suplimentare pentru a spori coeziunea între statele membre în ceea ce privește selectarea zborurilor intra-UE.

Raportoarea consideră că, odată operațională, soluția de router ar putea fi utilă pentru transferul de date PNR, precum și pentru o soluție sigură și fiabilă și, pentru companiile aeriene, eficientă din punctul de vedere al costurilor. O astfel de măsură ar fi în conformitate cu cerința ca statele membre să ia o decizie cu privire la selectarea zborurilor intra-UE pentru aplicarea atât a Directivei privind PNR, cât și a propunerilor de regulamente privind API. 

Raportoarea insistă asupra unor cerințe stricte de securitate a datelor, care ar trebui incluse în Regulamentul privind colectarea datelor API în scopul gestionării frontierelor.

Raportoarea consideră că statele membre pot utiliza Fondul pentru securitate internă pentru a solicita compensații pentru costurile suportate în legătură cu noua soluție tehnică propusă (routerul).

Raportoarea consideră că delegarea de competențe către Comisie este adecvată într-o serie de cazuri descrise în regulament. Raportoarea insistă asupra faptului că acest lucru se realizează prin intermediul actelor delegate, deoarece le oferă reprezentanților industriei aeriene un cuvânt în plus de spus în deciziile tehnice, cum ar fi alegerea formatelor de date, și plasează Parlamentul pe picior de egalitate cu Consiliul.

Raportoarea insistă asupra includerii în evaluarea periodică a Comisiei a impactului acestui regulament, inclusiv în combinație cu alte acte legislative care se aplică transportului aerian de pasageri, pasagerilor și transportatorilor aerieni.

